2. ลักษณะการประกอบธุรกิจ

2.1 การจัดตั้งบริษัทและประวัติความเป็นมาของบริษัท

บริษัท ทรีนีตี้ วัฒนา จำกัด (มหาชน) จดทะเบียนเป็นบริษัทจำกัดเมื่อวันที่ 31 มกราคม 2544
และได้จดทะเบียนแปรสภาพเป็นบริษัทมหาชนจำกัดเมื่อวันที่ 14 สิงหาคม 2545
โดยมีธุรกิจหลักคือการลงทุนในบริษัทอื่น (Holding Company) บริษัทมีทุนจดทะเบียนเริ่มแรก 300
ล้านบาท และมีประวัติการเพิ่มทุนดังนี้

+-----------------+----------------------------------------------------+
| วันที่             | ประวัติการเพิ่มทุนที่ผ่านมา                                |
+-----------------+----------------------------------------------------+
| 28 มิถุนายน 2545  | เพิ่มทุนจดทะเบียนเป็น 320 ล้านบาท                        |
+-----------------+----------------------------------------------------+
| 9 กรกฎาคม 2545  | -   เพิ่มทุนจดทะเบียนใหม่เป็น 700 ล้านบาท                 |
|                 |                                                    |
|                 | -   เปลี่ยนมูลค่าที่ตราไว้จากหุ้นละ 10 บาท เป็นหุ้นละ 5 บาท    |
|                 |                                                    |
|                 | -   ออกหุ้นสามัญใหม่ จำนวน 76 ล้านหุ้น                    |
|                 |     ซึ่งจัดสรรให้ประชาชนทั่วไป จำนวน 28 ล้านหุ้น            |
|                 |     และจัดสรรให้กับนักลงทุนเฉพาะเจาะจง จำนวน 48 ล้านหุ้น   |
+-----------------+----------------------------------------------------+
| 18 ธันวาคม 2545  | จดทะเบียนในตลาดหลักทรัพย์แห่งประเทศไทย                  |
+-----------------+----------------------------------------------------+
| 20 มกราคม 2548  | ที่ประชุมผู้ถือหุ้นมีมติอนุมัติเพิ่มทุนจดทะเบียนจำนวน 217,625,000   |
|                 | บาท รวมเป็นทุนจดทะเบียนใหม่ 914,125,000 บาท            |
|                 | เพื่อรองรับการขยายงาน                                 |
|                 | การลงทุนเพิ่มในธุรกิจที่มีศักยภาพโดยเสนอขายต่อผู้ถือหุ้นเดิม       |
|                 | และการออ                                           |
|                 | กและเสนอขายใบสำคัญแสดงสิทธิที่จะซื้อหุ้นให้แก่ผู้บริหารและพนักงาน |
|                 | นอกจากนี้                                            |
|                 | ที่ประชุมผู้ถือหุ้นยังมีมติอนุมัติการออกและเสนอขายหุ้นกู้จำนวนไม่เกิน  |
|                 | 600 ล้านบาท ซึ่งยังมิได้ดำเนินการ                         |
+-----------------+----------------------------------------------------+
| 24 กุมภาพันธ์ 2548 | บริษัทได้ดำเนินการเสนอขายหุ้นต่อผู้ถือหุ้นเดิมจำนวน 34,825,000  |
|                 | บาท ที่ราคา 8 บาทต่อหุ้น และจดทะเบียนเพิ่มทุนชำระแล้วเสร็จ    |
+-----------------+----------------------------------------------------+
| 4 มีนาคม 2548    | หุ้นเพิ่มทุนเข้าจดทะเบียนในตลาดหลักทรัพย์แห่งประเทศไทย        |
+-----------------+----------------------------------------------------+
| 3 มีนาคม 2549    | พนักงานที่ถือใบสำคัญแส                                  |
| และ             | ดงสิทธิที่จะซื้อหุ้นสามัญของบริษัทได้ขอใช้สิทธิใบสำคัญแสดงสิทธิจำนวน |
|                 | 1,427,000 หน่วย ซื้อหุ้นสามัญจำนวน 1,427,000             |
| 2 มิถุนายน 2549   | หุ้นในราคาหุ้นละ 8 บาท ทำให้ทุนชำระแล้วของบริษัทเพิ่มจาก      |
|                 | 870,625,000 บาท เป็น 877,760,000 บาท                |
+-----------------+----------------------------------------------------+

ณ วันที่ 31 ธันวาคม 2549 บริษัทมีทุนจดทะเบียน 914,125,000 บาท และทุนเรียกชำระแล้ว
877,760,000 บาท

การเปลี่ยนแปลงและพัฒนาการที่สำคัญ

  การเปลี่ยนแปลงในส่วนที่เกี่ยวกับการประกอบธุรกิจและการบริหารงานที่ผ่านมาในปี 2548 และปี
  2549

11 สิงหาคม 2548
คณะกรรมการบริษัทมีมติอนุมัติการลงนามในสัญญาที่จะซื้อหุ้นระหว่างบริษัทหลักทรัพย์ ทรีนีตี้ จำกัดและ
Polaris Refco Company Limited ซึ่งเป็นบริษัทจดทะเบียนในประเทศไต้หวัน โดย Polaris
Refco Company Limited จะซื้อหุ้นบริษัท ทรีนีตี้ โพลาริส ฟิวเจอร์ส จำกัดจากบริษัทหลักทรัพย์
ทรีนีตี้ จำกัดจำนวน 2.45 ล้านหุ้น ในราคาหุ้นละ10 บาท คิดเป็นสัดส่วนการถือหุ้นร้อยละ 24.5
การร่วมลงทุนขณะนี้อยู่ระหว่างการขออนุมัติจากหน่วยงานที่เกี่ยวข้องในประเทศไทยและประเทศไต้หวัน

สิงหาคม 2548 บริษัทได้รับรางวัล Best Corporate Governance Report Award ในงาน
SET Awards 2005
ซึ่งเป็นรางวัลของตลาดหลักทรัพย์แห่งประเทศไทยที่ให้กับบริษัทจดทะเบียนที่โดดเด่นในด้านการรายงานการปฏิบัติตามหลักการกำกับดูแลกิจการที่ดีจำนวน
10 บริษัท

25 ตุลาคม 2548 บริษัทได้จัดสรรใบสำคัญแสดงสิทธิที่จะซื้อหุ้นสามัญแก่ผู้บริหารและพนักงานส่วนที่ 1
จำนวน 4,350,000 หน่วย ซึ่งจะเริ่มใช้สิทธิครั้งแรกได้ในวันที่ 27 กุมภาพันธ์ 2549
และสิ้นสุดในวันที่ 24 ตุลาคม 2551โดยสามารถใช้สิทธิแปลงสภาพได้ทุกๆ 3 เดือน

พฤศจิกายน 2548
บริษัทได้รับคัดเลือกจากสมาคมส่งเสริมสถาบันกรรมการบริษัทไทยในงานผลสำรวจบรรษัทภิบาลของบริษัทจดทะเบียนประจำปี
2548 ให้เป็นบริษัทจดทะเบียนในกลุ่มธุรกิจการเงิน 1 ใน 21
บริษัทที่มีการรายงานการกำกับดูแลกิจการที่ดีเป็นปีที่ 2 ติดต่อกัน

ตุลาคม 2549
บริษัทได้รับคัดเลือกจากสมาคมส่งเสริมสถาบันกรรมการบริษัทไทยในงานผลสำรวจการกำกับดูแลกิจการของบริษัทจดทะเบียนประจำปี
2549 ให้เป็นบริษัทจดทะเบียนที่ได้คะแนนอยู่ในระดับ “ดีมาก” ซึ่งถือเป็นปีที่ 3 ติดต่อกัน

2.2 ภาพรวมการประกอบธุรกิจของบริษัทและบริษัทย่อย

บริษัท ทรีนีตี้ วัฒนา จำกัด (มหาชน) มีการดำเนินธุรกิจหลักโดยการลงทุนในบริษัทอื่น (Holding
Company) โดยมีบริษัทย่อยซึ่งถือหุ้นโดยบริษัทในสัดส่วนร้อยละ 99.99 รวม 4 บริษัท ได้แก่

(1) บริษัทหลักทรัพย์ ทรีนีตี้ จำกัด จดทะเบียนเป็นบริษัทจำกัดเมื่อวันที่ 19 เมษายน 2542
โดยใช้ชื่อเดิมว่า บริษัทหลักทรัพย์ เอสซีบี บุคคลัภย์ จำกัด ซึ่งมีผู้ถือหุ้นใหญ่คือ ธนาคารไทยพาณิชย์
จำกัด (มหาชน) เมื่อวันที่ 24 พฤษภาคม 2542 ต่อมาเมื่อวันที่ 2 มีนาคม 2544 ธนาคาร
ไทยพาณิชย์ จำกัด (มหาชน) ได้ตกลงขายหุ้นในบริษัทหลักทรัพย์ เอสซีบี บุคคลัภย์ จำกัด
ให้แก่บริษัท ทรีนีตี้ วัฒนา จำกัด ซึ่งได้มีการเปลี่ยนทีมงานผู้บริหารชุดใหม่ พร้อมทั้งเปลี่ยนชื่อบริษัทฯ
เป็น “บริษัทหลักทรัพย์ ทรีนีตี้ จำกัด” เมื่อวันที่ 7 มีนาคม 2544 บริษัทฯมีทุนจดทะเบียน 500
ล้านบาทซึ่งเรียกชำระเต็มจำนวนแล้ว ต่อมาเมื่อวันที่ 5 เมษายน 2548
บริษัทฯเพิ่มทุนจดทะเบียนและชำระแล้วเป็น 750 ล้านบาท

บริษัทฯได้รับใบอนุญาตจากกระทรวงการคลังให้ประกอบธุรกิจหลักทรัพย์ 6 ประเภท ได้แก่
ธุรกิจการเป็นนายหน้าซื้อขายหลักทรัพย์ การค้าหลักทรัพย์ ที่ปรึกษาการลงทุน
การจัดจำหน่ายหลักทรัพย์ การยืมและให้ยืมหลักทรัพย์ และการจัดการกองทุนส่วนบุคคล
รวมทั้งได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ให้เป็นที่ปรึกษาทางการเงิน
และตัวแทนสนับสนุนการขายและรับซื้อคืนหน่วยลงทุน ณ วันที่ 31 ธันวาคม 2549
บริษัทมีสาขาในกรุงเทพมหานครและต่างจังหวัดจำนวน 14 สาขา

บริษัทฯ มีการเปลี่ยนแปลงและพัฒนาการที่สำคัญในปี 2548 และปี 2549 ดังนี้

27 เมษายน 2548 บริษัทฯจัดตั้งบริษัท ทรีนีตี้ ฟิวเจอร์ส จำกัด เป็นบริษัทย่อย
ซึ่งได้จดทะเบียนเปลี่ยนชื่อบริษัทเป็น บริษัท ทรีนีตี้ โพลาริส ฟิวเจอร์ส จำกัดเมื่อวันที่ 16
กุมภาพันธ์ 2549 โดยถือหุ้นในสัดส่วนร้อยละ 99.99

15 สิงหาคม 2548 บริษัทฯ
ได้รับใบอนุญาตประกอบธุรกิจการจัดการกองทุนส่วนบุคคลจากกระทรวงการคลัง

21 กันยายน 2548 บริษัทฯได้ลงนามในสัญญาที่จะซื้อหุ้นบริษัท ทรีนีตี้ ฟิวจอร์ส จำกัดกับ Polaris
Refco Company Limited ในสัดส่วนร้อยละ 24.5 ในราคา 24.5 ล้านบาท ซึ่งขณะนี้
ยังไม่ได้มีการซื้อขายหุ้น
เนื่องจากอยู่ระหว่างการขออนุมัติจากหน่วยงานที่เกี่ยวข้องในประเทศไทยและประเทศไต้หวัน

1 พฤศจิกายน 2548 บริษัทฯ เริ่มประกอบธุรกิจจัดการกองทุนส่วนบุคคล

30 ธันวาคม 2548 บริษัทได้สมัครเข้าร่วมกระบวนการระงับข้อพิพาทโดยวิธีอนุญาโตตุลาการ
ของสำนักงานคณะกรรมการ ก.ล.ต. ซึ่งได้รับอนุมัติเมื่อวันที่ 20 มกราคม 2549

มิถุนายน 2549 บริษัทปิดสาขาที่หาดใหญ่ 1 สาขาจากเดิมที่มีอยู่ 2 สาขา
ทำให้จำนวนสาขาลดลงจาก 15 สาขาเป็น 14 สาขา

ปี 2549 บทวิเคราะห์หลักทรัพย์ของบริษัทได้รับการจัดอันดับต่อไปนี้จาก AsiaMoney Brokers
Poll
ซึ่งจัดอันดับบทวิเคราะห์ของบริษัทหลักทรัพย์ทั่วโลกที่มีการออกบทวิเคราะห์เกี่ยวกับหลักทรัพย์ของประเทศไทยโดยนักลงทุนสถาบันทั่วโลก

  อันดับที่ 19 บทวิเคราะห์ดีเด่นในภาพรวม (Overall Country Research)

  อันดับที่ 15 บทวิเคราะห์ดีเด่นด้านกลยุทธการลงทุน (Strategy Research)

(2) บริษัท ทรีนีตี้ แอ๊ดไวซอรี่ 2001 จำกัด
ดำเนินธุรกิจด้านที่ปรึกษาทางการเงินและงานด้านวาณิชธนกิจโดยบริษัทฯได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ให้ดำเนินการเป็นที่ปรึกษาทางการเงินตามขอบเขตที่สำนักงานคณะกรรมการกำกับหลักทรัพย์และตลาดหลักทรัพย์และตลาดหลักทรัพย์กำหนด
นอกจากนี้บริษัทฯยังได้จดทะเบียนเป็นที่ปรึกษาประเภท ก
กับศูนย์ข้อมูลที่ปรึกษาของกระทรวงการคลังเพื่อให้บริการในฐานะที่ปรึกษาสาขาการเงินให้แก่หน่วยงานต่างๆทั้งภาครัฐและเอกชน

ปี 2547 บริษัทได้รับรางวัลที่ปรึกษาทางการเงินให้กับบริษัทจดทะเบียนดีเด่นที่เข้าจดทะเบียนใน

ตลาดหลักทรัพย์ปี 2546 คือ บริษัท ไทยโอเลฟินส์ จำกัด (มหาชน) จากงาน SET Awards

ประจำปี 2547

ปี 2548 บริษัทฯ ได้เป็นที่ปรึกษาให้กับบริษัท ธนารักษ์พัฒนาสินทรัพย์ จำกัด
ในการออกหุ้นกู้ตามโครงการแปลงสินทรัพย์เป็นหลักทรัพย์

ปี 2549
บริษัทได้เป็นที่ปรึกษาทางการเงินเพื่อร่วมจัดทำแผนธุรกิจเพื่อจัดตั้งบริษัทผลิตและจำหน่ายไฟฟ้า
กฟน. จำกัด และเป็นที่ปรึกษาทางการเงินในการจัดโครงสร้างกลุ่มบริษัทดุสิตธานี จำกัด (มหาชน)
นอกจากนี้ บริษัทได้เป็นที่ปรึกษาทางการเงินในการออกและเสนอขายหุ้นสามัญต่อประชาชนของบริษัท
รสา พร๊อพเพอร์ตี้ ดีเวลลอปเม้นท์ จำกัด (มหาชน)

(3) บริษัท ทรีนีตี้ อินฟอร์เมชั่น จำกัด ทำหน้าที่ในการให้บริการด้าน การเงินและบัญชี
การตรวจสอบและดูแลการปฏิบัติงานภายใน งานด้านคอมพิวเตอร์ ประชาสัมพันธ์
ทรัพยากรบุคคลและธุรการ รวมทั้งงานบริการอื่นๆแก่บริษัทหลักทรัพย์ ทรีนีตี้ จำกัด บริษัท ทรีนีตี้
แอ๊ดไวซอรี่ 2001 จำกัด บริษัท ทรีนีตี้ โพลาริส ฟิวเจอร์ส จำกัด และบริษัท ทรีนีตี้ วัฒนา จำกัด
(มหาชน)

บริษัท ทรีนีตี้ อินฟอร์เมชั่น จำกัด ได้ลงทุนในอัตราร้อยละ 49.9 ในบริษัท แอสเซท แบค โฮลดิ้งส์
จำกัด ร่วมกับผู้ถือหุ้นอีกรายหนึ่งที่มีความเชี่ยวชาญในการทำธุรกิจแปลงสินทรัพย์เป็นหลักทรัพย์ ทั้งนี้
ผู้ถือหุ้นดังกล่าวไม่มีความขัดแย้งทางผลประโยชน์กับบริษัทฯ

บริษัทแอสเซท แบค โฮลดิ้งส์ จำกัด จดทะเบียนเมื่อวันที่ 30 กรกฎาคม 2545
โดยมีทุนจดทะเบียนและเรียกชำระแล้ว 100,000 บาท บริษัท แอสเซท แบค โฮลดิ้งส์ จำกัด
ได้ลงทุนในบริษัทต่อไปนี้
ซึ่งจัดตั้งขึ้นโดยมีวัตถุประสงค์ในการทำหน้าที่แปลงสินทรัพย์เป็นหลักทรัพย์ให้แก่บริษัทอื่น
(Securitization)

+-----------------------+-------------+-----------------+--------------+
| ชื่อบริษัท                | วันที่จดทะเบียน | ทุนจดทะเบียนและ   | สัดส่วน        |
|                       |             |                 | การลงทุนทั้งทาง |
|                       |             | เรียกชำระแล้ว     | ตรงและทางอ้อม |
|                       |             | (บาท)           |              |
+-----------------------+-------------+-----------------+--------------+
| บริษัท ออสเปรย์ ซีรี่ส์วัน    | 26 กันยายน   | 10,000          | ร้อยละ 99.3   |
| จำกัด                  | 2545        |                 |              |
+-----------------------+-------------+-----------------+--------------+
| บริษัท คอนดูอิท           | 27 กันยายน   | 500,000         | ร้อยละ 99.99  |
| แมนเนจเมนท์ เซอร์วิสเซส  | 2545        |                 |              |
| จำกัด                  |             |                 |              |
+-----------------------+-------------+-----------------+--------------+
| บริษัท เอ็น เอช เอ เอสพีวี | 27 กันยายน   | 10,000          | ร้อยละ 99.1   |
| จำกัด                  | 2545        |                 |              |
+-----------------------+-------------+-----------------+--------------+
| บริษัท เอ็น เอช เอ เอสพีวี | 30 มิถุนายน   | 10,000          | ร้อยละ 99.3   |
| ทู จำกัด                | 2546        |                 |              |
+-----------------------+-------------+-----------------+--------------+
| บริษัท ออสเปรย์ ซีรี่ส์ ทู    | 1 กรกฎาคม   | 10,000          | ร้อยละ 99.3   |
| จำกัด                  | 2546        |                 |              |
+-----------------------+-------------+-----------------+--------------+
| บริษัท ดีเอดี เอสพีวี จำกัด  | 7 ตุลาคม     | 10,000          | ร้อยละ 48.0   |
|                       | 2548        |                 |              |
+-----------------------+-------------+-----------------+--------------+

นอกจากการลงทุนในบริษัทแอสเซท แบค โฮลดิ้งส์ จำกัด บริษัท ทรีนีตี้ อินฟอร์เมชั่น จำกัด
ได้จัดตั้งบริษัท ทรีนีตี้ แควนตัม จำกัด ด้วยทุนจดทะเบียน 50,000 บาท
โดยมีวัตถุประสงค์เพื่อให้บริการงานที่สนับสนุนธุรกิจของบริษัทในกลุ่ม เช่น งานประชาสัมพันธ์
ทั้งนี้ในปัจจุบัน ยังไม่ได้เริ่มประกอบกิจการแต่อย่างใด

(4) บริษัท ทรีนีตี้ โพลาริส ฟิวเจอร์ส จำกัด จดทะเบียนเป็นบริษัทจำกัดเมื่อวันที่ 27 เมษายน
2548 ในชื่อเดิมคือบริษัท ทรีนีตี้ ฟิวเจอร์ส จำกัด และจดทะเบียนเปลี่ยนชื่อเมื่อวันที่ 16 กุมภาพันธ์
2549 โดยมีบริษัทหลักทรัพย์ ทรีนีตี้ จำกัด เป็นผู้ถือหุ้นใหญ่ในสัดส่วนการถือหุ้นร้อยละ 99.99
บริษัทฯ มีทุนจดทะเบียนและชำระแล้ว 100 ล้านบาท
บริษัทฯได้รับใบอนุญาตให้ประกอบธุรกิจตัวแทนซื้อขายสัญญาซื้อขายล่วงหน้าเมื่อวันที่ 6 กรกฎาคม
2548 และได้รับความเห็นชอบเป็นบริษัทสมาชิกของบริษัท ตลาดอนุพันธ์ (ประเทศไทย) จำกัด
(มหาชน) และบริษัท สำนักหักบัญชี (ประเทศไทย) จำกัด เมื่อวันที่ 1 กันยายน 2548
โดยสมาชิกภาพมีผลตั้งแต่วันที่ 28 เมษายน 2549 และบริษัทเริ่มประกอบธุรกิจในวันเดียวกัน
ต่อมาเมื่อวันที่ 29 สิงหาคม 2549 บริษัทฯเพิ่มทุนจดทะเบียนเป็น 300 ล้านบาท
และมีทุนชำระแล้วเป็น 150 ล้านบาท

เนื่องจากบริษัท ทรีนีตี้ วัฒนา จำกัด (มหาชน) ในฐานะบริษัทที่ออกหลักทรัพย์
ดำเนินธุรกิจโดยการถือหุ้นในบริษัทอื่น (Holding Company)
และไม่ได้มีการประกอบธุรกิจโดยตรง ทั้งนี้รายได้ของบริษัทส่วนใหญ่จะมาจากบริษัทย่อย ได้แก่
บริษัทหลักทรัพย์ ทรีนีตี้ จำกัด ซึ่งถือว่าเป็นบริษัทแกน และบริษัท ทรีนีตี้ แอ๊ดไวซอรี่ 2001 จำกัด
ดังนั้นการนำเสนอข้อมูลในครั้งนี้จะกล่าวถึงบริษัท ทรีนีตี้ วัฒนา จำกัด (มหาชน)
และบริษัทหลักทรัพย์ ทรีนีตี้ จำกัด และบริษัท ทรีนีตี้ แอ๊ดไวซอรี่ 2001 จำกัด

ครงสร้างกลุ่มทรีนีตี้ (รวมส่วนที่ถือหุ้นทางตรงและทางอ้อมเกินกว่าร้อยละ 10 ขึ้นไป 

2.3 โครงสร้างรายได้ 

โครงสร้างรายได้ของบริษัท ทรีนีตี้ วัฒนา จำกัด (มหาชน) และบริษัทย่อย ในปี 2547 ปี 2548
และ ปี 2549

+----------+-------------------+-----+----+----+----+----+----+----+
| รายได้    | ดำเนินการโดย       | สัด  | ปี  |    | ปี  |    | ปี  |    |
|          |                   | ส่วน | 25 |    | 25 |    | 25 |    |
|          |                   | ก   | 47 |    | 48 |    | 49 |    |
|          |                   | ารถ |    |    |    |    |    |    |
|          |                   | ือหุ้น |    |    |    |    |    |    |
+----------+-------------------+-----+----+----+----+----+----+----+
|          |                   | (   | ล้า | (  | ล้า | (  | ล้า | (  |
|          |                   | ร้อย | นบ | ร้อ | นบ | ร้อ | นบ | ร้อ |
|          |                   | ละ) | าท | ยล | าท | ยล | าท | ยล |
|          |                   |     |    | ะ) |    | ะ) |    | ะ) |
+----------+-------------------+-----+----+----+----+----+----+----+
| รายได    | บจ.ทรีนีตี้ แอ๊ดไวซอรี่  | 99  | 4  | 6. | 3  | 6. | 2  | 6. |
| ้ค่าที่ปรึกษา | 2001              | .99 | 4. | 28 | 4. | 57 | 5. | 89 |
|          |                   |     | 58 |    | 28 |    | 65 |    |
+----------+-------------------+-----+----+----+----+----+----+----+
| ราย      | บล. ทรีนีตี้ จำกัด     | 99  | 65 | 9  | 45 | 8  | 31 | 8  |
| ได้จากธุรก |                   | .99 | 9. | 2. | 8. | 7. | 2. | 3. |
| ิจหลักทรัพย์ |                   |     | 88 | 92 | 50 | 92 | 62 | 90 |
+----------+-------------------+-----+----+----+----+----+----+----+
| รายได้อื่น  | บมจ. ทรีนีตี้ วัฒนา    | 99  | 5. | 0. | 2  | 5. | 3  | 9. |
|          |                   | .99 | 70 | 80 | 8. | 51 | 4. | 21 |
|          | บล. ทรีนีตี้ จำกัด และ |     |    |    | 71 |    | 33 |    |
|          |                   |     |    |    |    |    |    |    |
|          | บจ. ทรีนีตี้ แอ๊ดไวซอรี่ |     |    |    |    |    |    |    |
|          | 2001              |     |    |    |    |    |    |    |
|          |                   |     |    |    |    |    |    |    |
|          | บจ. ทรีนีตี้ โพลาริส   |     |    |    |    |    |    |    |
|          | ฟิวเจอร์ส           |     |    |    |    |    |    |    |
+----------+-------------------+-----+----+----+----+----+----+----+
| รวม      |                   |     | 71 | 10 | 52 | 10 | 37 | 10 |
|          |                   |     | 0. | 0. | 1. | 0. | 2. | 0. |
|          |                   |     | 16 | 00 | 50 | 00 | 60 | 00 |
+----------+-------------------+-----+----+----+----+----+----+----+

โครงสร้างรายได้ของบริษัทหลักทรัพย์ ทรีนีตี้ จำกัด ใน ปี 2547 ปี 2548 และปี 2549

+-------------------------------+------+-----+------+-----+-----+-----+
| รายได้                         | ปี    |     | ปี    |     | ปี   |     |
|                               | 2547 |     | 2548 |     | 2   |     |
|                               |      |     |      |     | 549 |     |
+-------------------------------+------+-----+------+-----+-----+-----+
|                               | ล้า   | (   | ล้า   | (   | ล้าน | (   |
|                               | นบาท | ร้อย | นบาท | ร้อย | บาท | ร้อย |
|                               |      | ละ) |      | ละ) |     | ละ) |
+-------------------------------+------+-----+------+-----+-----+-----+
| ค่านายหน้า                      | 62   | 94  | 36   | 77  | 270 | 79  |
|                               | 6.62 | .25 | 7.07 | .75 | .18 | .14 |
+-------------------------------+------+-----+------+-----+-----+-----+
| ค่าธรรมเนียมและบริการ            | 5.44 | 0   | 5    | 11  | 2   | 0   |
|                               |      | .82 | 3.20 | .27 | .62 | .77 |
+-------------------------------+------+-----+------+-----+-----+-----+
| กำไร(ขาดทุน)จากการซื้อขายหลักทรัพย์ | (1   | (0. | 6.21 | 1   | 5   | 1   |
|                               | .32) | 20) |      | .32 | .71 | .67 |
+-------------------------------+------+-----+------+-----+-----+-----+
| ดอกเบี้ยและเงินปันผล              | 1    | 2   | 1    | 4   | 36  | 10  |
|                               | 4.36 | .16 | 9.59 | .15 | .41 | .67 |
+-------------------------------+------+-----+------+-----+-----+-----+
| ดอกเบี้ยเงินให้กู้ยืมหลักทรัพย์         | 1    | 2   | 2    | 4   | 21  | 6   |
|                               | 5.07 | .27 | 2.25 | .71 | .78 | .41 |
+-------------------------------+------+-----+------+-----+-----+-----+
| รายได้อื่น                       | 4.69 | 0   | 3.76 | 0   | 4   | 1   |
|                               |      | .70 |      | .80 | .67 | .37 |
+-------------------------------+------+-----+------+-----+-----+-----+
| รวม                           | 66   | 100 | 47   | 100 | 341 | 100 |
|                               | 4.86 | .00 | 2.09 | .00 | .38 | .00 |
+-------------------------------+------+-----+------+-----+-----+-----+

2.4 เป้าหมายการดำเนินธุรกิจ

บริษัทมีเป้าหมายในการดำเนินธุรกิจหลักทรัพย์ที่ให้บริการแก่ลูกค้าอย่างครบวงจร
ทั้งนี้เริ่มจากการให้บริการในตลาดแรก (Primary Market)
โดยเป็นที่ปรึกษาทางการเงินในการจัดโครงสร้างและการระดมทุน กับการให้บริการในตลาดรอง
(Secondary Market) โดยเป็นที่ปรึกษาและให้คำแนะนำในการลงทุนในหลักทรัพย์
ที่สนับสนุนด้วยการนำเสนอข้อมูลและบทวิเคราะห์หลักทรัพย์จากฝ่ายวิเคราะห์หลักทรัพย์
รวมทั้งได้เพิ่มเป้าหมายในการดำเนินธุรกิจตัวแทนสัญญาซื้อขายล่วงหน้าที่ให้บริการแก่ลูกค้าในการลงทุนในตราสารอนุพันธ์ใหม่ๆ
ทั้งเพื่อการลงทุนและใช้เป็นเครื่องมือป้องกันความเสี่ยงในการลงทุน
ทั้งนี้บริษัทได้ตั้งเป้าหมายในการดำเนินธุรกิจด้านต่างๆ ดังนี้

ธุรกิจการลงทุน
บริษัทจะลงทุนระยะยาวในธุรกิจที่เกี่ยวข้องกับหลักทรัพย์หรือในธุรกิจที่คาดว่าจะมีศักยภาพในการเติบโตสูง
เพื่อให้บริษัทได้รับรายได้ในรูปส่วนแบ่งของกำไรจากบริษัทย่อยหรือบริษัทร่วมโดยต่อเนื่องในระยะยาว
สำหรับการลงทุนระยะสั้นและปานกลาง
บริษัทจะลงทุนในหลักทรัพย์เผื่อขายทั้งตราสารหนี้และตราสารทุนที่มีปริมาณการซื้อขายในตลาดโดยมีสภาพคล่องพอควร
ในขณะที่บริษัทหลักทรัพย์ ทรีนีตี้ จำกัด
จะเพิ่มการลงทุนเพื่อค้าในหลักทรัพย์ที่มีการซื้อขายในตลาดหลักทรัพย์ที่มีสภาพคล่องสูง

ธุรกิจหลักทรัพย์ บริษัทหลักทรัพย์ ทรีนีตี้ จำกัด ตั้งเป้าที่จะเพิ่มส่วนแบ่งการตลาด
โดยมีแผนงานในการรักษาฐานลูกค้าโดยนำเสนอบริการแก่ลูกค้าอย่างครบวงจร
เช่นการนำเสนอทางเลือกการลงทุนใน ตราสารหนี้ หน่วยลงทุน ควบคู่ไปกับการซื้อขายหลักทรัพย์
การขยายฐานลูกค้าสถาบันทั้งในประเทศและต่างประเทศ
การพัฒนาระบบการซื้อขายทางอินเทอร์เน็ตที่สอดคล้องกับความต้องการของลูกค้า
การพัฒนาขีดความสามารถของเจ้าหน้าที่การตลาดในการให้คำแนะนำการลงทุนแก่ลูกค้าโดยอาศัยงานวิจัยที่มีคุณภาพเพื่อประกอบการเสนอบริการให้กับลูกค้า
นอกจากนี้ยังมีแผนงานส่งเสริมการตลาดโดยการจัดสัมมนาแก่กลุ่มลูกค้าเป้าหมายอย่างต่อเนื่อง

ทางด้านการค้าตราสารหนี้ บริษัทหลักทรัพย์ ทรีนีตี้ จำกัด
จะเน้นการซื้อขายตราสารหนี้กับลูกค้าสถาบัน ควบคู่ไปกับการขยายฐานลูกค้ารายย่อย

ทางด้านการจัดจำหน่ายและประกันการจำหน่าย บริษัทหลักทรัพย์ ทรีนีตี้ จำกัด
จะทำหน้าที่จัดจำหน่ายหลักทรัพย์ที่บริษัท ทรีนีตี้ แอ๊ดไวซอรี่ 2001 จำกัด เป็นที่ปรึกษาทางการเงิน
และเข้าร่วมในการจัดจำหน่ายหลักทรัพย์ร่วมกับสถาบันการเงินอื่น
ทั้งที่เป็นการขายหลักทรัพย์ของธุรกิจเอกชนและรัฐวิสาหกิจ

ทางด้านการจัดการกองทุนส่วนบุคคล บริษัทฯ
มีเป้าหมายที่จะเพิ่มลูกค้าที่ใช้บริการจัดการกองทุนส่วนบุคคล
โดยการนำเสนอรูปแบบการลงทุนที่เหมาะสมกับความต้องการและวัตถุประสงค์ในการลงทุนของลูกค้าแต่ละราย

นอกจากนี้ยังมีแผนงานที่จะปรับปรุงคุณภาพของการให้บริการด้านหลักทรัพย์โดยรวม
ด้วยการเพิ่มจำนวนเจ้าหน้าที่วิเคราะห์หลักทรัพย์ การให้ความรู้เรื่องตราสารประเภทต่างๆ
แก่เจ้าหน้าที่การตลาด การฝึกอบรมและพัฒนาบุคลากร การจัดตั้งหน่วยงาน Call Center
เพื่อรับลูกค้าและให้ข้อมูลต่างๆที่ลูกค้าต้องการทราบ

ธุรกิจการเป็นที่ปรึกษาทางการเงิน บริษัทหลักทรัพย์ ทรีนีตี้ จำกัด และบริษัท ทรีนีตี้ แอ๊ดไวซอรี่
2001 จำกัด มีเป้าหมายในการให้บริการแก่กลุ่มลูกค้าที่มีศักยภาพในเชิงธุรกิจ ทั้งนี้
บริษัทให้ความสำคัญที่คุณภาพของงานที่ปรึกษาและการให้คำแนะนำที่เป็นประโยชน์ต่อการบริหารการเงินหรือการระดมทุนของลูกค้า
และมุ่งรักษาความสัมพันธ์เพื่อพัฒนาให้บริการด้านการเงินแก่ลูกค้าโดยต่อเนื่องในระยะยาว
บริษัทมีความเชี่ยวชาญในการให้คำปรึกษาเพื่อออกตราสารหนี้ที่เกิดจากการแปลงสินทรัพย์เป็นหลักทรัพย์
(Securitization) การนำบริษัทเข้าจดทะเบียนในตลาดหลักทรัพย์ และการควบรวมกิจการ

นอกจากนี้ บริษัทยังมีนโยบายในการวิจัยสินค้า/บริการใหม่เพื่อเป็นเครื่องมือทางการเงิน เช่น
หุ้นกู้อนุพันธ์
ซึ่งจะเพิ่มความหลากหลายของสินค้าและบริการที่มีคุณภาพเพื่อตอบสนองความต้องการของลูกค้า
และก้าวทันนวัตกรรมทางการเงินใหม่ ที่จะเกิดขึ้นในธุรกิจการเงินของประเทศไทยในอนาคต

ธุรกิจตัวแทนซื้อขายสัญญาซื้อขายล่วงหน้า บริษัท ทรีนีตี้ โพลาริส ฟิวเจอร์ส
จำกัดและบริษัทหลักทรัพย์ ทรีนีตี้ จำกัด ตั้งเป้าที่จะเพิ่มส่วนแบ่งการตลาด
โดยมีแผนงานในการขยายฐานลูกค้า การพัฒนาระบบการซื้อขายทางอินเทอร์เน็ต
การพัฒนาขีดความสามารถของเจ้าหน้าที่การตลาดในการให้คำแนะนำการลงทุนแก่ลูกค้าโดยอาศัยงานวิจัยที่มีคุณภาพเพื่อประกอบการเสนอบริการให้กับลูกค้า
นอกจากนี้ยังมีแผนงานส่งเสริมการตลาดโดยการจัดสัมมนาแก่กลุ่มลูกค้าเป้าหมายอย่างต่อเนื่อง